Zabezpečujeme, aby sa k nášmu poradenstvu dostali klienti a klientky, pre ktorých je takáto forma pomoci užitočná. To, čo pomáha jednému človeku, nemusí pomôcť inému. Preto spolupracujeme s profesionálmi a profesionálkami z odboru klinickej psychológie, aby na základe vstupného rozhovoru overili, či je nami ponúkaná služba pre daného človeka vhodná, alebo či bude pre neho/ňu užitočnejšia iná forma pomoci.
Spolupracujeme len s poradkyňami a poradcami, ktorí/é sú pred ukončením alebo už ukončili dlhodobý akreditovaný psychoterapeutický alebo facilitačný výcvik a pracujú pod supervíziou.
Našim poradkyniam a poradcom poskytujeme pravidelné supervízie a intervízie. To znamená, že majú možnosť prechádzať si svoje postupy s poprednými psychoterapeutmi/tkami.